Suomen Terveystuotekauppiaiden Liitto ry

mika.ronkko@terveystuotekauppa.fi

# Tietopyyntönne 29.3.2021

Pyysitte Kilpailu- ja kuluttajavirastolta tietoa siitä, kuinka monta ilmoitusta Kilpailu- ja kuluttajavirasto saa vuosittain täydentävien ja vaihtoehtoisten hoitojen ammatinharjoittajien tarjoamista palveluista ja kuinka monta näistä ilmoituksista etenee kuluttaja-asiamiehen käsittelyyn. Esimerkkeinä palveluista mainitsitte akupunktio- ja hypnoosihoidot.

Ns. vaihtoehtohoitojen hakeminen järjestelmästämme on hankalaa, koska niille ei ole yhtä hakukriteeriä ja siten ne on etsittävä yksitellen, hoito kerrallaan. Tällä kertaa hakukriteereinä käytettiin vuosia 2019 – 2021 ja vaihtoehtoisia hoitoja hypnoosi, akupunktio, vyöhyketerapia, homeopatia sekä aromaterapia.

Kuluttajahallinnon tietojärjestelmään (KUTI) on tallennettu edellä mainittuja yhteydenottoja seuraavasti:

hypnoosi akupunktio vyöhyketerapia homeopatia aromaterapia

2019 1 2 1 5 1

2020 1 5 2 1 2

2021 - 1 - - -

Tietojärjestelmä sisältää kuluttaja-asiamiehelle osoitetut valvontavihjeet sekä valtakunnalliseen kuluttajaneuvontaan tulleet yhteydenotot.

Kysymykseenne siitä, kuinka monta yhteydenotoista etenee kuluttaja-asiamiehen käsittelyyn ei voida yksiselitteisesti vastata. Kuluttaja-asiamies ottaa nk. valvonta-asioita vireille kulloinkin olemassa olevien resurssien ja ennalta määriteltyjen priorisointiperiaatteiden mukaisesti. Lisätietoa KKV:n verkkosivuilta: [Kuluttaja-asiamiehen valvonnan priorisointiperiaatteet](https://www.kkv.fi/Tietoa-KKVsta/kuluttaja-asiamies/valvonnan-priorisointiperiaatteet/).

Tiedon tuottaminen kilpailuvalvonnan ja kuluttaja-asiamiehen diaarista sekä kuluttajahallinnon tietojärjestelmästä on maksullista, jos tiedonhaku kestää puoli tuntia tai enemmän. Tiedon luovuttamista voivat rajoittaa tietosuojalain ja julkisuuslain säännökset.

KILPAILU- JA KULUTTAJAVIRASTO